Βlack Country, New Road

Black Country, New Road היא להקת רוק בריטית מקיימברידג'שייר, אנגליה שהוקמה ב-2018. הלהקה החלה להתפרסם לאחר שחרור הסינגלים הראשונים שלה, "Αthens, France" ו-"Sunglasses" ב-2019, ששילבו מאפיינים של רוק אקספרימנטלי,<ref></ref> פוסט-פאנק<ref name=":0"></ref><ref></ref> ופוסט-רוק.<ref name=":3"></ref> בעקבות כך, הלהקה הושוותה ללהקות כמו סלינט ו-Black Midi העכשווית.<ref></ref> אלבום הבכורה "For the first time" שיצא ב-2021 קיבל ביקורות טובות ממבקרים, הועמד לפרס מרקיורי והגיע למקום הרביעי במצעד האלבומים הבריטי. ארבעה ימים לפני יציאת אלבומם השני, "Ants from Up There", בפברואר 2022, הודיע סולן הלהקה אייזק ווד על פרישתו מהלהקה בעקבות התמודדויות שקשורות לבריאות הנפש.<ref></ref> האלבום זכה לביקורות חיוביות גם הוא והגיע למקום השלישי במצעד האלבומים הבריטי.

== היסטוריה ==
=== 2018-2021: תחילת הקריירה ו-"For the first time" ===
חברי הלהקה הייד, אוונס, אלרי, קרשו, ווד ו-וויין היו חברים יחד עם קונור בראון וג'וני פייק בלהקה "Nervous Conditions", שבסיסה בקיימברידג' וכללה צמד תופים וצליל דומה לשל Black Country, New Road, אך מאולתר יותר. ההרכב הוקם ב-2015 והקליט ב-2017 אלבום באורך מלא שנקרא באופן זמני "Zak's Anniversary". האלבום נגנז ולא יצא באופן רשמי. לאחר מספר האשמות בתקיפה מינית שהועלו נגד בראון, Nervous Conditions התפרקה ב-2018.<ref></ref>

ההרכב, ללא בראון ופייק, התכנס מחדש כ-Black Country, New Road. הלהקה החדשה נקראה על שמו של כביש בוסט מידלנדס באנגליה,<ref name=":4"></ref> שהם מצאו בעזרת שימוש בכפתור ה"ערך אקראי" בוויקיפדיה. הלהקה ביצעה מספר הופעות חיות וצברה תשומת לב מצומצמת בסצנת האנדרגראונד של לונדון. סינגל הבכורה שלהם, "Athen's, France", יצא ב-18 בינואר 2019, ונמכר במהדורה מוגבלת של 250 עותקי ויניל בגודל 7 אינץ' תחת המפיק Speedy Wunderground.<ref></ref>

החבר השביעי בלהקה, לוק מארק, הצטרף בין היציאה של "Athen's, France" ליציאה של הסינגל השני שלהם, "Sunglasses", שיצא ב-25 ביולי 2019. הסינגל זכה לתשומת לב וביקורות חיובית ממבקרים ובאתר Stereogum צוין מגוון השפעות הז'אנרים על הרצועה.<ref></ref>

ב-28 באוקטובר 2020 הלהקה חתמה תחת חברת התקליטים Ninja Tune והכריזה על אלבום הבכורה שלה, For the first time, שיצא ב-5 בפברואר 2021.<ref></ref> יחד עם ההודעה הזו יצא הסינגל השלישי, "Science Fair". הסינגל הרביעי מהאלבום, "Track X", יצא ב-11 בינואר 2021.<ref></ref>

=== 2021-הווה: Ants from Up There והעזיבה של אייזק ווד ===
ב-12 באוקטובר 2021 הלהקה הכריזה על אלבומה השני, Ants from Up There, והוציאה את הסינגל הראשון מתוכו, "Chaos Space Marine".<ref name=":0" /> ארבעה שירים מהאלבום יצאו כסינגלים: "Chaos Space Marine" ו-"Bread Song" ב-2 בנובמבר 2021, "Concorde" ב-30 בנובמבר ו-"Snow Globes" ב-19 בנובמבר 2022.

ב-3 בנובמבר 2021, Black Country, New Road ביטלה את סיבוב ההופעות שלה באירופה בעקבות מחלה של אחד מחברי הלהקה.<ref></ref> ב-3 בדצמבר הלהקה הוציאה את המיני-אלבום "Never Again", מהדורה מוגבלת של ראף טרייד רקורדס, שכללה גרסאות כיסוי לשירים של MGMT, אבבא ואדל.<ref name=":2"></ref><ref></ref>

ב-31 בינואר 2022, הזמר הראשי והגיטריסט אייזק ווד הודיע על עזיבתו הפתאומית את הלהקה דרך חשבון האינסטגרם של הלהקה, בשל התמודדויות אישיות עם בריאות הנפש.<ref></ref> כתוצאה מכך, בוטל סיבוב ההופעות המתוכנן של הלקה בארצות הברית.<ref></ref> ששת חברי הלהקה הנותרים הודיעו שהחלו כבר לעבוד על מוזיקה חדשה ללא ווד, היות שהיו מודעים לעזיבה שלו זמן רב לפני פרסומה.<ref></ref><ref name=":1"></ref> מתוך כבוד כלפי ווד, הלהקה לא תנגן חומרים משני האלבומים הראשונים בהופעות, אבל תשאיר את הדלת פתוחה עבור ווד להצטרף בחזרה ללהקה בעתיד אם יהיה מעוניין בכך.<ref name=":1" /> לפני עזיבתו של ווד, הבסיסטית טיילר הייד ציינה שייתכן שהחומר הבא שתוציא הלהקה לא יהיה בצורה של אלבום אולפן: "אני יודעת שזה לא הולך להיות אלבום בצורה הרגילה. זה יהיה מגניב לעבוד עם תזמורת; זה יהיה מגניב לעשות פסקול לסרט. אלו רק כמה מהרעיונות שאנחנו מעלים כרגע".<ref></ref> הייד תכננה בהתחלה להפוך לזמרת הראשית החדש של הלהקה, עם אפשרות לחלוק את התפקידים עם חברים אחרים.<ref name=":5"></ref>

Ants from Up There יצא ב-4 בפברואר 2022 וזכה לביקורות טובות. הוא הגיע למקום השלישי במצעד האלבומים הבריטי, המקום הגבוה ביותר של הלהקה עד כה.<ref></ref>

הלהקה הכריזה על סיבוב הופעות חדש ברחבי אירופה בקיץ 2022, שישמש לביצוע ובחינה של חומרים חדשים.<ref></ref> סיבוב ההופעות החל ב-19 במאי 2022.

== סגנון מוזיקלי והשפעות ==
Black Country, New Road תוארה כחברה מרכזית בסצנה חדשה של להקות רוק בריטיות שמתאפיינות במוזיקת פוסט-פאנק ניסיונית עם שירה דיבורית, יחד עם הלהקות העכשוויות Black Midi, Squid, Dry Cleaning, Shame, Yard Act, והלהקה האירית Fontaines D.C.<ref></ref><ref name=":3" /> הלהקה מאזכרת לעיתים קרובות מוזיקאים אחרים בשירים שלה, כמו ההתייחסות ההומוריסטית לעצמה כ"להקת המחווה של סלינט השנייה הטובה ביותר" ("the world's second best Slint tribute act") בשיר "Science Fair" מתוך For the First Time.<ref></ref> השיר "Track X" מאותו אלבום כולל התייחסות למערכת היחסים של הלהקה עם Black Midi,<ref></ref> והשיר "Sunglasses" מתייחס לקניה וסט בשורה "Leave Kanye out of this"<ref></ref> ולסקוט ווקר בשורה "I am a modern Scott Walker". השירים "Chaos Space Marine" ו-"Good Will Hunting", מתוך Ants from Up There, מתארים בחורה עם "סגנון של בילי אייליש" - "she got Billie Eilish style".<ref name=":6"></ref> גרסת האלבום של השיר "Athens, France" כוללת אזכור לשיר "Motion Sickness" של פיבי ברידג'רס,<ref></ref> וגרסת הסינגל המקורית מאזכרת גם את Thank U, Next של אריאנה גרנדה.<ref></ref> 

השורשים הסגנוניים של אלבום הבכורה For the First Time מגיעים מפוסט-פאנק, פוסט-רוק, אינדי רוק, והשפעות כליזמר.<ref></ref><ref></ref> המוזיקה שלהם שואבת גם השראה מהמלחין האמריקאי סטיב רייך ומוזיקאי הג'אז אורנט קולמן.<ref name=":4" /> השירה של ווד הושוותה לסולן סלינט, בריאן מקמהן, ולסולן The Fall מארק סמית'.<ref name=":6" /> המילים של השירים הושפעו מהזמר-יוצר האמריקאי Father John Misty, שווד תיאר כ"לא הליריקן הכי טוב בעולם, אבל לגמרי, לגמרי כנה".<ref></ref>

אלבומם השני Ants from Up There נכתב כדי להשמע נגיש יותר.<ref name=":5" /> הוא תואר כמשתייך לפוסט-רוק וצ'יימבר-פופ .<ref></ref><ref></ref> הלהקה "פיתחה אובססיה" ללהקת האינדי רוק הקנדית ארקייד פייר במהלך הסגר שהוטל במגפת הקורונה בממלכה המאוחדת, מספר מבקרים השוו שירים כ"Chaos Space Marine" ו-"The Place Where He Inserted the Blade" למוזיקה של ארקייד פייר.<ref></ref><ref></ref><ref></ref> חברי הלהקה ציינו גם האזנה לקורט סמואל וייל ופרנק אושן במהלך תהליך כתיבת האלבום.

== פרויקטים נוספים ==
הלהקה הופיעה מספר פעמים עם להקת הרוק הניסיונית Black Midi, תחת השם המשותף "Black Midi, New Road".<ref></ref>

הכנרית ג'ורג'יה אלרי היא חברה בצמד המוזיקה האלקטרונית Jockstrap , שהוציא שני אלבומי EP תחת חברת Warp Records.<ref></ref> הבסיסטית טיילר הייד היא ביתו של קארל הייד, ממייסדי להקת Underworld.<ref></ref> היא גם מופיעה לבדה תחת שם הבמה "Tyler Cryde". המתופף צ'ארלי וויין היה גם המתופף של הלהקה הבריטית Ugly.<ref></ref> הסקסופוניסט לואיס אוונס השתתף באנסמבל בן 3-החברים "Guildhall Military Orchestra" והשתתף בהקלטת הסינגל "The Greyhound" עם הלהקה האנגלית TRAAMS.<ref></ref> לסולן לשעבר, אייזק ווד, הייתה קריירת סולו קצרה תחת שם הבמה "The Guest".

== חברים ==
=== חברים בהווה ===
*טיילר הייד - גיטרת בס, שירה, קולות רקע <small>(2018-הווה)</small>
*לואיס אוונס - סקסופון <small>(2018-הווה)</small>
*ג'ורג'יה אלרי - כינור <small>(2018-הווה)</small>
*מיי קרשאו - קלידים, קולות רקע <small>(2018-הווה)</small>
*צ'רלי ויין - תופים <small>(2018-הווה)</small>
*לוק מארק - גיטרה <small>(2019-הווה)</small>

=== חברים בעבר ===
* אייזק ווד - שירה, גיטרה <small>(2018-2022)</small>

=== חברים בסיבוב הופעות ===
* נינה לים - כינור <small>(2021-הווה, מחליפה את אלרי כשהיא מופיעה עם Jockstrap)</small>

== דיסקוגרפיה ==
=== אלבומי אולפן ===
* <span lang="he" dir="rtl">For the First Time</span> - 2021<ref></ref>
* <span lang="he" dir="rtl">Ants from Up There</span> - 2022<ref></ref>

=== מיני-אלבומים ===
* <span lang="he" dir="rtl">Never Again</span> - 2021 (אלבום מוגבל)<ref name=":2" />

== קישורים חיצוניים ==

== הערות שוליים ==

קטגוריה:להקות רוק בריטיות
קטגוריה:להקות שהוקמו בשנת 2018